Air Moldova

Дзяржаўная авіякампанія «Air Moldova» («Эйр Малдова») — нацыянальны перавозчык грамадзянскай авіяцыі Малдовы. Заснавана прэзідэнцкім указам ад 12 студзеня 1993 года і з’яўляецца найбуйнейшай малдаўскай авіякампаніяй. Базуецца ў Міжнародным Аэрапорце Chisinau і ажыццяўляе ўласныя рэйсы па 13 еўрапейскіх напрамках. Член IATA і ICAO.

 Гісторыя 
Авіякампанія Air Moldova была створана прэзідэнцкім указам ад 12 студзеня 1993История. Ад пачатку свайго існавання ўся дзейнасць кампаніі арыентавана на інтэграцыю ў міжнародны рынак і дасягненне самых сучасных стандартаў і патрабаванняў. У 1999 годзе кампанія далучылася да праграмы ўдасканалення менеджарскага складу.

Кампанія Air Moldova з’яўляецца членам Міжнароднай асацыяцыі паветранага транспарта (IATA) і Міжнароднай арганізацыі грамадзянскай авіяцыі (ICAO).

Air Moldova адпавядае найвышэйшым міжнародным стандартам забеспячэння бяспекі, што пацвярджае сертыфікат аператара IOSA, атрыманы ў выніку праходжання авіякампаніяй у снежні 2008 года аўдыту аперацыйнай бяспекі.

 Вытокі нацыянальнай грамадзянскай авіяцыі 

Аснову прадпрыемства склалі лётныя падраздзяленні, што базаваліся ў Кішынёўскім аэрапорце. Адлік дзейнасці кампаніі можна весці з 19 верасня 1944, калі ў Кішынёў прыбыло першае звяно транспартных По-2 і пачаў дзейнічаць Малдаўскі асобны авіяатрад. Апроч пятнаццаці По-2, што абслугоўвалі мясцовыя лініі і сельскую гаспадарку, у першыя гады на ўзбраенні былі два яшчэ Лі-2, якія лёталі ў Маскву, гарады Украіны, курорты Чорнага мора і Каўказа.

У 1960 годзе ў Кішынёве быў здадзены ў эксплуатацыю новы аэрапорт, здольны абслугоўваць газатурбінныя самалёты. Флот прадпрыемства, якое ў 1965 атрымала статус Кіравання грамадзянскай авіяцыі, папоўніўся самалётамі Ан-10, Ан-12 і Ан-24. Былі пракладзены рэгулярныя лініі ў многія гарады СССР, наладжаны перавозкі якія гадуюцца ў Малдавіі садавіны і гародніны ў буйныя прамысловыя цэнтры краіны.

Напачатку 1970-х на магістральных лініях з’явіліся рэактыўныя самалёты. У 1971 — Ту-134, сталым асноўным магістральным авіялайнерам прадпрыемства. Усяго было атрымана дваццаць шэсць такіх машын. У Кішынёве месцілася ўсесаюзная выпрабавальная база дадзенага тыпу самалёта. У 1972 флот папоўніўся рэгіянальнымі самалётамі Як-42. У 1974 — грузавымі Ан-26. Працягвала пашырацца сетка маршрутаў, раслі аб'ёмы перавозак.

У сярэдзіне 1980-х Кіраванне атрымала дзесяць авіялайнераў Ту-154. У той час малдаўскія экіпажы лёталі ў 73 гарады СССР, штогод перавозячы звыш мільёна пасажыраў. У 1990 адкрылася першая міжнародная лінія — Кішынёў — Франкфурт-на-Майне.

У пачатку 1990-х была здзейснена рэарганізацыя авіяцыйнай галіны Малдавіі. Раней адзіная структура была падзелена на шэраг прадпрыемстваў, адным з якіх стала авіякампанія Air Moldova. Сюды ўвайшлі лётныя падраздзяленні, якія абслуговалі магістральныя пасажырскія лініі.

У 2003 авіякампанія змяніла імідж — новы лагатып, афарбоўка самалётаў.

 Флот 

Самалёты Air Moldova падлягаюць рамонту і пераабсталяванню ў адпаведнасці з сучаснымі вымогамі на Eads Sogerma Services (Бардо-Францыя), Penauille Poly Service (Францыя). У Air Moldova задзейнічаны 40 высокакваліфікаваных пілотаў, якія ўвесь час праходзяць навучанне ў адпаведнасць з сучаснымі вымогамі ў авіяцыі.

У 2001 годзе кампанія атрымала ў арэнду сучасныя авіялайнеры Embraer 120 і Embraer 145. Значнай падзеяй стала папаўненне флота двума сучаснымі авіялайнерамі А320 (першы з іх атрыманы ў верасні 2003 года, другі — у лютым 2004 года).

10 мая 2010 г. флот авіякампаніі папоўніў новы сучасны самалёт Embraer E-JetEmbraer 190Jet пополнил флот Air Moldova  з кампаноўкай 114 месцаў. Набыццё самалёта Embraer 190 з’яўляецца часткай стратэгіі развіцця кампаніі. Embraer 190 — адзін з самых камфартабельных, сучасных і надзейных самалётаў. Самалёт пастаўлены авіябудаўнічай кампаніяй Embraer.

 Паслугі 
Асноўныя кірункі дзейнасці Air Moldova з’яўляецца перавозка пасажыраў і грузавыя авіяперавозкі. Пасажырскія перавозкі выконваюцца на рэгулярныя і чартарныя рэйсы. Чартарныя рэйсы выконваюцца авіякампаніяй на нерэгулярным грунце, па запыце тураператараў ці іншых кампаній у розных мэтах. Яны могуць быць разавыя ці сезонныя (здзяйсняюцца дзеля перавозкі турыстаў на адпачынак).

У маі 2006 года кампанія пачала продаж электронных квіткоў на свае рэйсы. У чэрвені 2007 года Air Moldova укараніла online продаж квіткоў на афіцыйным сайце.

 Спасылкі 
 Афіцыйны сайт авіякампаніі
 Airlines Inform
 Народный рейтинг Airlines Inform
 Air Moldova на Airliners.net